《送春》
明代·释大香

春光今夕别侬家，啼断流莺落尽花。便欲出门相送去，不知何路向天涯。

作者简介：大香，号唵囕 ，明末塘栖大善寺主持。与塘栖文人卓人月、卓回诸人相交颇多。大香主持大善寺，静虑之暇，作《无心柏赋》，又作《大善八咏》，曰：《棠溪》《黄鹤山》《碧天桥》《永明井》《独树斋》《净业楼》《放生河》《无心柏》。著有《云外录》十八卷。